jkorsvik/nowiki_second_scrape_merged huggingface dataset:
Spisestue

En spisestue er et værelse avsatt til servering og inntak av måltider, til forskjell fra kjøkken som er avsatt til matlagning.
I eldre boliger pleier det, om det er plass, være et eget spiseværelse, skilt fra kjøkkenet. En spisestue er vanligvis innredet med spisebord og stoler, men det pleier også finnes en skjenk, buffet eller noe annet serveringsmøbel i værelset. Det er også vanlig å oppbevare porselen og bestikk i skjenken eller i noe annet oppbevaringsmøbel i spiseværelset.
Under andre verdenskrig gikk en gruppe arkitekter sammen og foretok en boligundersøkelse de kalte «Kampen for det tredje rommet». De ville ha én stue og ett soverom som minimum for en familiebolig - helst med enda et soverom. I løpet av undersøkelsen oppdaget de imidlertid at der en familie fra landet hadde fått en treroms leilighet, ble det ene soverommet ominnredet til spisestue, for der de vokste opp på landet, var en spisestue en naturlig del av en bolig. Da ville de heller sove trangere.De avstengte spisestuene har i senere år i stadig større grad veket plass for et mer generelt allrom, som også kan benyttes til andre formål i tillegg til inntak av måltider.


== Referanser ==
Estrella (varemerke)

Estrella er et varemerke, tidligere et svensk foretak, med produksjon av snacks, blant annet potetløv, ostepop, peanøtter og ulike dippsauser. Foretaket Estrella AB og varemerket er idag en del av Estrella Maarud Holding AS som siden 2014 eies av Intersnack, som kjøpte virksomheten av norske Herkules Private Equity Fund. Den svenske fabrikken er beliggende i Angered i Göteborg. Estrella er sammen med OLW Sveriges ledende varemerke innen bransjen og de er dermed store konkurrenter.


== Historikk ==
Estrella, som på spansk betyr stjerne, ble registrert som varemerke i 1946 av Folke Anderson som på den tiden eide flere bananplantasjer i Syd-Amerika. Estrella begynte sin virksomhet med å selge popcorn via popcornvogner i Vest-Sverige. Etter et besøk i New York i 1957 ble han inspirert til å starte snacksproduksjon i Sverige og produksjonen kom igang samme år i Alingsås. I begynnelsen ble kun potetløv og popcorn produsert i Sverige, mens øvrige produkter ble importert. I 1964 ble produksjonen flyttet til Kortedala i Göteborg og i 1965 kjøpte Marabou virksomheten av Andersson.I 2008 havnet foretaket hos det norske Herkules Private Equity Fund etter at dette kjøpte Kraft Foods' potetløvproduksjon med varemerkene Estrella (Sverige), Maarud (Norge) og Taffel Chips (Finland og Litauen).


== Referanser ==


== Eksterne lenker ==
Estrellas webbplats
Artikel på E24.se
VF 2008-05-17 Minnet av banankungen vaknar till liv igen
Ahmed Muhtar Pasja

Ahmed Muhtar pasja (osmantyrkisk: ‏احمد مختار پاشا‎, tyrkisk: Gazi Ahmed Muhtar Paşa; født 1. november 1839 i Bursa, død 21. januar 1918 i Istanbul) var en osmansk offiser og storvesir.


== Liv og virke ==
Muhtar deltok i Krimkrigen, ble generalstabsoffiser i 1862, generalmajor i 1870, generalløytnant i 1871 og feltmarskalk (musjir) i 1873. 
I årene 1871–1873 ledet han militærekspedisjonen til Jemen. Han var under den russisk-tyrkiske krig 1877–1878 sjef for 4. armékorps, med hvilket han kom Kars til unnsetning 10. juli 1877. Han var generalguvernør i Monastir 1879–1880 og 1884–1908 osmansk kommissær i Egypt. I juli 1912 ble Muhtar storvesir, men måtte etter tyrkernes nederlag i slaget ved Kirk Kilise fratre i slutten av oktober 1912.


== Referanser ==


== Eksterne lenker ==
(en) Ahmed Mukhtar Pasha – kategori av bilder, video eller lyd på Commons
Svenska Lantchips

Svenska Lantchips Aktiebolag er et svensk selskap som selger potetløv av merket Svenska Lantchips. Hovedkontoret ligger i Södertälje.
Foretaket ble grunnlagt i 1991 av Signhild Arnegård Hansen og samboeren Michael. Produksjonen kom igang våren 1992 i et gammelt meieri i Dalsland. I 1994 flyttet de til Åmål og i 1998 videre til en fabrikk utenfor Södertälje. Produktene selges nå internasjonalt, og Svenska Lantchips har også en fabrikk i USA og skal åpne produksjon i Japan. I USA anvender de seg av Jonas Alströmer, som drev frem potetdyrkingen i Sverige på 1700-tallet, som logo for å formidle et skandinavisk inntrykk.


== Referanser ==


== Eksterne lenker ==
Offisielle nettsider
«Vår historia». Svenska Lantchips. Arkivert fra originalen 23. september 2006. Besøkt 16. mai 2007.
Monastir

Monastir har flere betydninger:

Bitola, en by i den sørvestlige delen av Nord-Makedonia
Monastir (Italia), en italiensk kommune i provinsen Sassari i regionen Sardinia
Monastir (guvernement), ett av tjuefire guvernementer i Tunisia
Monastir (Tunisia), en by i Tunisia
Mesterligaen i ishockey 2015/16

Mesterligaen i ishockey 2015/16, også kalt Champions Hockey League 2015/16, var den 2. utgaven av ishockeyturneringen for europeiske klubblag som ble lansert i 2014. Ett samarbeid mellom 26 klubber, 6 nasjonale ligaer og International Ice Hockey Federation (IIHF), som ble vunnet av den svenske klubben Frölunda.


== Kamper ==


=== Finale ===


== Eksterne lenker ==
Offisielt nettsted
(en) 2015-2016 Champions Hockey League season – kategori av bilder, video eller lyd på Commons
The TV Set

The TV Set er en amerikansk filmkomedie fra 2006, regissert av Jake Kasdan. David Duchovny, Sigourney Weaver, Ioan Gruffudd og Judy Greer innehar hovedrollene. Filmen handler om Duchovnys figur Mike, som forsøker å slå gjennom med en komedieserie han selv har skrevet.


== Medvirkende ==
David Duchovny som Mike Klein
Sigourney Weaver som Lenny
Ioan Gruffudd som Richard McCallister
Judy Greer som Alice
Fran Kranz som Zack Harper
Lindsay Sloane som Laurel Simon
Justine Bateman som Natalie Klein
Lucy Davis som Chloe McCallister
Philip Rosenthal som Cooper
Matt Price som Berg
Willie Garson som Brian
M. C. Gainey som Hutch
Simon Helberg som TJ Goldman
Kaitlin Doubleday som Jesse Filmore
Philip Baker Hall som Vernon Maxwell
Allison Scagliotti som Bethany
Jonathan Silverman som seg selv (cameo)
Seth Green - seg selv (ukredditert)


== Eksterne lenker ==
(en) The TV Set på Internet Movie Database 
(fr) The TV Set på Allociné 
(nl) The TV Set på MovieMeter 
(en) The TV Set på AllMovie 
(en) The TV Set på Turner Classic Movies 
(en) The TV Set på Rotten Tomatoes 
(en) The TV Set på Metacritic 
(en) The TV Set på Box Office Mojo
Tutor

En tutor (latin tutor «beskytter, hjelper», fra tueri «bekytte, vokte») er en veileder – ikke en lærer i egentlig forstand, men nærmere en person som rådgir andre i forhold til noen emner som tutoren har erfaring med. Uttrykket brukes oftest i akademisk sammenheng, men avgrenses ikke til boklige emner.
På mange universitetsstudier brukes tutor for eksempel det som andre steder heter en studenterinstruktør – en eldre studerende som er med på å ta imot de nyimmatrikulerte, arrangere forskjellige aktiviteter for dem og i det hele tatt hjelpe dem gjennom det første semester på studiet.En tutor kan også være en person som rådgiver om menneskelige, sosiale eller spirituelle forhold eller fungerer som forbilde for andre. I de tilfeller er betydningen overtatt fra engelsk.I England er det meget utbredt at barn og unge får hjelp til leksene av en tutor, som ofte er en eldre studerende.
Hans Jørgen Brun

Hans Jørgen Brun (født 14. juni 1945) er norsk fotograf bosatt i Bergen. Han er mest kjent for sine portretter. Han er den mestvinnende fotografen i Norges Fotografforbund gjennom alle år, og regnes som trendsetter innen sin sjanger. Han er også kalt «Lysets mester».Brun etablerte eget studio i 1971, og er fortsatt aktiv. Han har oppdrag for forfattere, politikere, idrettsutøvere og skuespillere, og universiteter og høyskoler bruker hans fotografi i stedet for tradisjonelle maleri. Brun er en av de få nålevende fotografer som, i tillegg til digital fotografering, også fotograferer analogt.
Brun er æresmedlem i Norges Fotografforbund, hvor han også var formann i perioden fra 1980 til 1982. Han mottok Fotografiprisen i 2015.Gjennom alle år har Hans Jørgen Brun videreformidlet sin kompetanse gjennom seminarer og workshop, og alltid hatt lærlinger. Mange av dem har oppnådd høye utmerkelser. Portrettboken Med åpne øyne ble utgitt i 2008, og har fått hederlige omtaler.Brun var en aktiv fotballspiller i topplagene til Brann og Bodø Glimt. Han er far til roeren Kristoffer Brun.


== Referanser ==


== Eksterne lenker ==
Offisielt nettsted (Adobe flash player behøves)
(no) Hans Jørgen Brun i Fotografregisteret.
Buckle Island

Buckle Island er ei av de tre hovedøyene i de ubebodde Ballenyøyene i Sørishavet. Den ligger om lag 25 km nordvest for Sturge Island og 8 km sørøst for Young Island, og om lag 110 km nord-nordøst for Belousov Point på det antarktiske fastlandet. Øya er en del av Ross Dependency, som New Zealand gjør krav på. Den ble oppdaget 9. februar 1839 av John Balleny, som ga den navn etter John William Buckle, en av handelsmennene som gikk sammen med Charles Enderby om å sende ut ekspedisjonen. US-ACAN aksepterte navnet i 1947.Øya er omtrent trekantet med en lang side i øst og vest og en kort kyst i nord. Den er om lag 5 km bred på det bredeste, med en største lengde i nord-sør-retning på om lag 21 km. Øya har vulkansk opphav og er fremdeles vulkansk aktiv. Den klassifiseres av vulkanologer som en stratovulkan. Det siste utbruddet kom i 1899. Undersøkelser utført i 1904, 1936 og 1938 tydet imidlertid ikke på noen vulkansk aktivitet.Det nordligste punktet på Buckle Island er Cape Cornish. Flere små holmer ligger i sundet mellom Cape Cornish og Young Island, og den største av disse er Borradaile Island. Flere mindre holmer ligger utenfor øyas sørligste punkt, kalt Cape McNab (354 moh.), blant annet Sabrina Islet og den 80 meter høye stauren The Monolith. Enkelte steder på øya stuper bratte klipper ned mot vannkanten, mens andre steder danner lange isklipper slake skråninger ned mot kystlinjen. En isbre strekker seg ned mot havet fra det høytliggende klippeområdet ved Cape McNab. Både Buckle Island og Sabrina Islet har kolonier av adelie- og ringpingviner. 


== Se også ==
Liste over øyer i Antarktis
Liste over vulkaner i Antarktis


== Referanser ==


== Litteratur ==
LeMasurier, W. E. (1990). Volcanoes of the Antarctic Plate and Southern Oceans. American Geophysical Union. s. 512. ISBN 0-87590-172-7. 


== Eksterne lenker ==
Buckle Island. Global Volcanism Program. Smithsonian Institution. (engelsk)
Mount Vernon Harcourt

Mount Vernon Harcourt, også kjent som bare Mount Harcourt, er en antarktisk stratovulkan med en påfallende konisk form på Hallett Peninsula som strekker seg ut til Rosshavet om lag 604 km sør for Mount Erebus, sammen med tre overlappende skjoldvulkaner. Vulkanen ligger nord for Mount Northampton (2 465 moh.) i den sørlige sentrale delen av halvøya, i Admiralitetsfjellene i det nordlige Victoria Land. Den grenser til nordsiden av Tuckerbreen i sør og har en høyde på 1 571 meter over havet. 
Vulkanen ble oppdaget i januar 1841 av James Clark Ross og navngitt av han etter Williams Vernon Harcourt, sønn av erkebiskopen av York og en av grunnleggerne av British Association for the Advancement of Science. US-ACAN aksepterte navnet i 1950 og NZ-APC gjorde det samme litt senere.To dateringer fra fjellet har vist seg å være rundt henholdsvis 5,5 og 6,6 millioner år gamle, noe som betyr at fjellet er forholdsvis ungt. Prøvene har en alkalisk sammensetning. En har funnet Boscoia sudpolaris, en type spretthaler på vulkanen.


== Se også ==
Liste over vulkaner i Antarktis


== Referanser ==

 Denne artikkelen inneholder stoff fra United States Geological Survey-artikkelen «Mount Vernon Harcourt» som er i offentlig eie (innhold fra Geographic Names Information System).
Walther Penck

Walther Penck (født 30. august 1888 i Wien, død 29. september 1923 i Stuttgart) var en tysk geolog; sønn av Albrecht Penck.


== Biografi ==
Penck arbeidet 1912–1914 som statsgeolog i Argentina. Han var i perioden 1915–1918 professor i geologi ved universitetet i Konstantinopel og fra 1918 dosent i geologi i Leipzig. Han er mest kjent for sin innsats innen geomorfologien, og i arbeidet Morphological Analysis of Landforms (1924, utgitt posthumt av faren) vendte han seg mot dem modell som var blitt utviklet av William Morris Davis. Blant hans øvrige skrifter kan nevnes Die tektonischen Grundzüge Westkleinasiens (1918) og Grundzüge der Geologie des Bosporus (1919).


== Verker ==
Naturgewalten im Hochgebirge, Stuttgart, Strecker und Schröder 1912
Die tektonischen Grundzüge Westkleinasiens, Stuttgart 1918
Grundzüge der Geologie des Bosporus, Berlin, Mittler und Sohn 1919 (Veröffentlichungen des Instituts für Meereskunde an der Universität, S. 1-71)
Der Südrand der Puna de Atacama (NW-Argentinien). Ein Beitrag zur Kenntnis des andinen Gebirgstypus und zu der Frage der Gebirgsbildung, Abh. Sächs. Akad. Wiss., Math.-Naturwiss. Klasse, Band 37, Leipzig 1920, S. 1-420
Die südliche Puna de Atacama (Kordilleren Nordwestargentiniens), Geologische Charakterbilder 21, Berlin 1921
Die morphologische Analyse: ein Kapitel der physikalischen Geologie, Geographische Abhandlungen, Reihe 2,2, 1924, S. 1-283 und separat veröffentlicht bei Engelhorn, Stuttgart 1924 (von seinem Vater Albrecht Penck herausgegeben, mit Biographie Walther Pencks von Albrecht Penck)
Über die Form andiner Krustenbewegung und ihre Beziehung zur Sedimentation, Geologische Rundschau, Band 14, 1923, S. 301-315
Wesen und Grundlagen der morphologischen Analyse, Berichte Sächs. Akad. Wiss., Math.-Naturwiss. Klasse, Band 72, 1920, S. 65-102
Die Piedmontflächen des südlichen Schwarzwaldes, Zeitschrift der Gesellschaft für Erdkunde Berlin, 1925, S. 83-103
Durch Sandwüsten auf Sechstausender. Ein Deutscher auf Kundfahrt, Engelhorn, Stuttgart 1933.
Puna de Atacama, Engelhorn, Stuttgart 1933


== Referanser ==


== Litteratur ==
Penck, Albrecht i Nordisk familjebok (2. utgaves supplement, 1925)
Barybas

Barybas er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore, nokså brede, brunlige oldenborrer. Oversiden er ujevnt kledt med avlange, lyse skjell.


== Utbredelse ==
Slekten er utbredt fra Nicaragua i nord til Bolivia og Peru i sør.


== Systematisk inndeling ==
Det oppgis [1] å finnes omtrent 50 arter dersom man regner med de kjente, men hittil ubeskrevne artene.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Macrodactylini Kirby, 1837
Slekten Barybas Blanchard, 1850
Barybas aenea Moser, 1919
Barybas aenescens
Barybas aurita
Barybas bituberculata
Barybas boliviana
Barybas callosipennis
Barybas callosipyga
Barybas chacoensis
Barybas clypeata
Barybas compacta
Barybas crassa
Barybas curta
Barybas ferruginea
Barybas fraterna
Barybas idiota
Barybas insulana
Barybas kulzeri
Barybas latesquamosa
Barybas maculata
Barybas murina Burmeister, 1855
Barybas nana
Barybas oxygenys Bates, 1887
Barybas parvula
Barybas peruana
Barybas scopifer
Barybas setifer
Barybas sparsesetosa
Barybas squamiger
Barybas sublobata
Barybas uniformis
Barybas variegata
Barybas variipennis


== Kilder ==
Evans, A.V. & Smith, A.B.T., 2007. An electronic checklist of the New World chafers (Coloeptera: Scarabaeidae: Melolonthinae). Tribe Macrodactylini Kirby, 1837. [2]
Generic Guide to New World Scarab Beetles - Barybas [3]


== Eksterne lenker ==
(en) Barybas i Encyclopedia of Life 
(en) Barybas i Global Biodiversity Information Facility 
(en) Kategori:Barybas – bilder, video eller lyd på Wikimedia Commons 
Barybas – detaljert informasjon på Wikispecies 
Bilde av Barybas callosipennis
American insects - Barybas sp. [4]
Anoplosiagum

Anoplosiagum er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore, avlange, blanke, rødbrune oldenborrer. Denne slekten har ikke skjellkledning på kroppen.


== Utbredelse ==
Slekten forekommer på Cuba og i det Sør-Amerika: Brasil, Colombia og Paraguay.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Macrodactylini Kirby, 1837
Slekten Anoplosiagum Blanchard, 1850
Anoplosiagum antennale Moser, 1921
Anoplosiagum castaneum (Burmeister, 1855)
Anoplosiagum cubensis  Garcia-Vidal, 1982
Anoplosiagum flavicollis Chapin, 1935
Anoplosiagum fulvum Moser, 1918
Anoplosiagum gebieni Moser, 1921
Anoplosiagum kuntzeni Moser, 1921
Anoplosiagum macrophyllum Moser, 1921
Anoplosiagum oteroi Garcia-Vidal, 1982
Anoplosiagum pallidulum Blanchard, 1850
Anoplosiagum pauliani Chalumeau, 1979
Anoplosiagum peltatum Chapin, 1932
Anoplosiagum pentaphyllum (Burmeister, 1855)
Anoplosiagum rufipenne (Fabricius, 1801)
Anoplosiagum rufum Chapin, 1932
Anoplosiagum rutilum (Chevrolat, 1865)
Anoplosiagum scabrosum Chapin, 1932
Anoplosiagum scaramuzzai Chapin, 1935
Anoplosiagum simplicipes Chapin, 1932
Anoplosiagum sjostedti Moser, 1921
Anoplosiagum sulcatulum Blanchard, 1850
Anoplosiagum sulcipenne Moser, 1918
Anoplosiagum swezeyi Garcia-Vidal, 1982
Anoplosiagum truncatum Frey, 1973
Anoplosiagum turquinensis Garcia-Vidal, 1982
Anoplosiagum variabile Chevrolat, 1865
Anoplosiagum versicolor (Burmeister, 1855)
Anoplosiagum vicinum Frey, 1973
Anoplosiagum villosicolle Blanchard, 1850
Anoplosiagum zayasi Garcia-Vidal, 1982


== Kilder ==
Evans, A.V. & Smith, A.B.T., 2007. An electronic checklist of the New World chafers (Coloeptera: Scarabaeidae: Melolonthinae). Tribe Macrodactylini Kirby, 1837. [1]
Generic Guide to New World Scarab Beetles - Anoplosiagum [2]


== Eksterne lenker ==
(en) Anoplosiagum i Global Biodiversity Information Facility 
(en) Kategori:Anoplosiagum – bilder, video eller lyd på Wikimedia Commons 
Anoplosiagum – detaljert informasjon på Wikispecies
Rock Aid Armenia

Rock Aid Armenia var et humanitært innsatsprosjekt fra den britiske musikkindustrien som skulle reise penger til å hjelpe ofrene for jordskjelvet i Armenia i 1988. 
Prosjektet munnet ut i utgivelsene av en rekke singler, compilations og en dokumentarfilm. Det ble også opprettet et eget plateselskap – Life-Aid-Armenia – til distribusjon av utgivelsene. Primus motor var den internasjonale veldedighetsarbeideren Jon Dee.Den første single som ble utgitt, var en coverversjon av Marvin Gayes What's Going On, med en rekke medvirkende artister. Deretter fikk Dee ideen til en gjeninnspilling av Deep Purples Smoke on the Water, hvor forskjellige artister fra hardrockverdenen skulle synge hvert sitt vers. Innspillingen fant veien til toppen av UK Singles Chart, og sammen med de andre utgivelsene ble det reist omkring 100 000 $.


== Referanser ==
Lauri Ingman

Lars (Lauri) Johannes Ingman (født 30. juni 1868 i Östermark, død 25. oktober 1934 i Åbo) var en finsk teolog, biskop og politiker. Fra 1916 til 1930 var han professor i praktisk teolog på Helsingfors universitet. Han var også medlem av det konservative Nationella samlingspartiet, der han blant annet var både talsmann i Riksdagen og bekledde flere statsrådsverv. Han har også Finlands statsminister to ganger, i 1918–1919 og 1924–1925. I 1930 ble han valgt til Erkebiskop av Åbo, den evangelisk-lutherske kirken i Finlands overhode.


== Referanser ==


== Eksterne lenker ==
(en) Lauri Ingman – kategori av bilder, video eller lyd på Commons 
«Lauri Ingman». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4147-1416928956753. 
(sv) Lauri Ingman hos Finlands riksdag 
(sv) Lauri Ingman hos Finlands statsråd
Levende folkekirke

Levende folkekirke er et nettverk av kristne organisasjoner og enkelt-personer som ble startet før kirkevalget i 2015. Nettverket ble i stor grad dannet som en motreaksjon på Åpen folkekirke, men Levende folkekirke har ikke medlemmer, kun sympatisører og støttespillere, og er mer å oppfatte som en interessegruppe enn som et kirkepolitisk parti. Nettverkets strategi frem mot kirkevalget er å anbefale kandidater allerede foreslått av de forskjellige nominasjonskomiteene mer enn å stille egne alternative lister.
Levende folkekirke forfekter i stor grad et bibelsyn preget av apostolisk tenking og kirkelig tradisjon, der Bibelen leses i lys av sin samtid og faktiske hendelser, og i mindre grad vektlegger leserens egne erfaringer og meninger. Levende folkekirke ønsker å bevare kirkens tradisjonelle ekteskapssyn, og vil ikke åpne opp for vigsel eller velsignelse av likekjønnede par i Den norske kirke.
Nettverket skriver følgende om seg selv:Teologisk basis:
Levende folkekirke slutter seg fullt ut til Den norske kirkes basis, som er Den hellige skrift og kirkens bekjennelsesskrifter. Bibelen er øverste norm i alt som handler om lære og liv.
Visjon:
Levende folkekirke ønsker at Den norske kirke skal være en tydelig og evangelisk folkekirke, slik det sammenfattes i kirkens visjonsdokument ved ordene ‘bekjennende, åpen, tjenende og misjonerende’. Folkekirkens hensikt og mål er å kalle alle mennesker i Norge til tro på evangeliet og til etterfølgelse av Jesus Kristus.
Oppdrag:
Levende folkekirke arbeider for at Den norske kirke skal holde fast ved den bibelske og felleskirkelige forståelsen av ekteskapet. Kirkens lære og liturgi må bygge på sannheten om at ekteskapet er Guds ordning for én mann og én kvinne.


== Avvikling ==
31. desember 2015 ble Levende folkekirke avviklet. Ledelsen sa at de ikke tror at partigrupper bidrar til enhet og fellesskap i kirken, og at "polarisering og oppsplitting ønsker vi ikke å bidra til". I bispedømmerådsvalgenes første runde i 2015 fikk nettverket ca 40% av mandatene.


== Referanser ==


== Eksterne lenker ==
Offisielle nettsider
Fartsgrenser i Ukraina

Fartsgrenser i Ukraina er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet. I boligområder og områder som primært beferdes av fotgjengere, er vanlig hastighet 20 km/t.På motortrafikkveier kan fartsgrensen være skiltet opp til 110 km/t, mens motorveier kan ha fartsgrenser opp til 130 km/t. Fartsgrensene kan avvike fra det som er skiltet for bestemte typer kjøretøy, for eksempel tyngre kjøretøy. For sjåfører med opp til to års erfaring, gjelder en egen begrensning på 70 km/t.


== Referanser ==


== Eksterne lenker ==
Про Правила дорожнього руху - ПРАВИЛА ДОРОЖНЬОГО РУХУ - 12. ШВИДКІСТЬ РУХУ. Ukrainsk veitrafikklov, kapittel 12 regulerer hastighet. (ukrainsk)
Tue

Tue er et sjeldent skandinavisk mannsnavn. Navnet har norrøn opprinnelse og betyr «torden».


== Etymologi ==
Tue er en nyere form av Túvi og Tuvi, de gammeldanske formene av norrøne Tófi. Dette var en kjæleform av navn basert på þórr, «torden», og et andreledd på f- eller v-, som Þórfastr eller Þórvaldr.


== Utbredelse ==
Tófi og Túfi er kjent brukt i 23 runeinnskrifter fra vikingtiden, så navnene var antakelig mye brukt i Norden på den tiden.Formen Tue er kjent brukt i Norge fra 1610 og i Danmark fra 1800-tallet. I Norge var navnet mest brukt på 1600-, 1700- og 1800-tallet, spesielt i Østfold og i Nordfjord i Sogn og Fjordane. I Danmark har navnet vært mest brukt i 1970- og 1980-årene.
Tue er i dag sjeldent, og ikke i bruk i Norge. Navnet er mest brukt i Danmark, og, i formen Thue, på Grønland.
Tabellen nedenfor gir en detaljert oversikt over populariteten til mannsnavnet Tue og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tue Bjørn Thomsen (1972–2006) dansk bokser
Tue West (født 1977), dansk sanger
Tue Lassen (født 1985), dansk orienteringsløper


== Referanser ==


== Eksterne lenker ==
(en) Behind the Name: Tue
(en) Think Baby Names: Tue